На основу члана 7. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Сл. гласник РС“ број 24/12, 48/15 и 99/15), Комисија

**ОШ „ Алекса Шантић“**

**Степановићево, ул. Војводе Путника 6**

**О б ј а в љ у ј е**

**ЈАВНИ ОГЛАС**

**о спровођењу поступка прикупљања писмених понуда за давање у закуп фискултурне сале**

Предмет давања у закуп је фискултурна сала површине 1054 m2 са припадајућом свлачионицом, тоалетом и тушевима и то за спортске, културне, образовне и друге активности за децу школског узраста радним данима: понедељак, среда и петак у периоду од 14,00 часова до 15,00 часова, као и за спортске, културне, образовне, привредне и друге активности за одрасле, радним данима: понедељак, среда и петак у периоду од 19,00 часова до 24,00 часа, као и у дане викенда, у периоду од 18,00 часова до 22,00 часа.

Понуђени термини могу бити измењени у складу са чланом 13. и 14. Одлуке о давању у закуп непокретности на којима право коришћења има Предшколска установа и основна школа („Службени лист Града Новог Сада“, бр. 57/14, 69/14, 30/15, 44/15 и 81/2016).

Фискултурна сале се неће издавати у периоду од 01.07. 2017. године до 31.08.2017. године.

У поступку прикупљања писмених понуда за давање у закуп фискултурне сале, почетни износ закупнине је 1500,00 динара по термину ( цена је исказана без ПДВ-а, а његов терет пада на закупца). Термин је у трајању од 60 минута. У износ закупнине нису урачунати трошкови одржавања хигијене, чије трошкове сноси закупац.

Фискултурна сала се даје у закуп на период од једне године, од дана закључења уговора.

Право на учешће имају сва правна и физичка лица.

Стручно-васпитни рад са децом могу обављати само спортски стручњаци који имају одговарајуће више и високо образовање у области физичког васпитања и спорта, или су поред основне стручне оспособљености и посебно стручно оспособљени за рад са децом. Закон о спорту ( „Службени Гласник РС“ број 10/2016)

Понуда која се доставља обавезно садржи:

1. Податке о подносиоцу понуде, ( за **физичка лица**: име и презиме, адресу, број личне карте, јединствени матични број грађана, **за правна лица:** назив и седиште, ПИБ, матични број, као и овлашћење за заступање
2. Спортску, културну, образовну, привредну и другу активност
3. Одговарајући термин закупа.

Понуђач је обавезан да уплати депозит за учествовање на огласу у висини од 1500,00 динара.

Депозит се уплаћује на жиро рачун школе број 840-325666-17, уз навођење сврхе плаћања: „учествовање на огласу“.

Понуде се достављају у року од 8 дана од дана објављивања огласа, у затвореној и запечаћеној коверти лично или препорученом поштом на адресу: Основна школа „Алекса Шантић“, Војводе Путника 6, 21212 Степановићево, са назнаком „Понуда за закуп сале – не отварај“.

Понуде се достављају најкасније до 10,00 сати задњег дана за достављање понуда.

Неблаговремене или непотпуне понуде неће се узети у разматрање..

Јавно отварање понуда ће се одржати 10-ог дана од дана објављивања огласа, у 10,00 сати у просторијама школе, на адреси Војводе Путника 6, Степановићево.

Основни критеријум за избор најповољнијег понуђача је висина понуђене цене у понуди.

Уколико у поступку два или више понуђача понуде исти износ закупнине, комисија ће позвати понуђаче који су понудили исти износ закупнине, да у року од 3 дана од дана пријема позива, доставњ нову писану затворену понуду, са увећаним износом закупнине у односу на претходно дату понуду, а које понуде ће комисија отворити и утврдити најповољнијег понуђача.

Поступак ће се сматрати успешним у случају да пристигне најмање једна благовремена и потпуна понуда у којо је прихваћен почетни износ закупнине. Уколико изабрани најповољнији понуђач одустане од учињене понуде након окончања јавног надметања, односно не закључи уговор о закупу, губи право на враћање депозита а уговор ће бити понуђен следећем најповољнијем понуђачу.

Понуђачу чија понуда није прихваћена од стране комисије, депозит ће се вратити по коначности одлуке о избору понуђача.

Уколико подносилац пријаве уплати депозит а не достави понуду, губи право на враћање депозита.

Уколико подносилац пријаве не прихвати почетну висину закупнине, губи право на враћање депозиота.

Додатне информације и обавештења у вези овога огласа, заинтересовани понуђачи могу добити средом и петком у времену од 9,00 до12,00 часова, на телефон 021/717 055.

Комисија:

1. Весна Тобџић-Безкорвајниј
2. Соња Јелача
3. Александра Карић